En gruppe på 5.000 zaporogkosakker flygtede til den [[Osmanniske Rige|osmanniske grænse]] ved det nuværende [[Moldavien]]. De kom til byen [[Bilhorod-Dnistrovskyj|Bilhorod]] (daværende [[Akerman]]) oven for [[Dnestr]]s delta, og sendte derfra en diplomatisk mission til den osmanniske [[sultan]] med en anmodning om at blive osmanniske undersåtter, hvilket blev bevilget. Sultanen lod dem bygge det [[Ny Sitj]] på et antal øer i Donau-deltaet. Ny Sitj voksede hurtigt og på blot et år var kosakkhæren vokset fra 5.000 mand til 7.000 takket være flygtningestrømme fra Katarina den Stores Rusland og fra de polsk styrede dele af de etnisk ukrainske områder på floden Dneprs vestlige bred. Den russiske regering brød sig ikke om udviklingen og forsøgte at bremse den ved at give [[amnesti]] for flygtningene og udøve diplomatisk tryk på Det osmanniske rige. Man lod også styrker af russiske [[Don-kosakker]] angribe Ny Sitj.<ref>Ivan Tyktor, ''Velyka Istorija Ukrajiny'', Lviv-Winnipeg, 1948.</ref>
Kultur